
ประกาศมหาวิทยาลัยธรรมศาสตร์
เรื่อง   ทุนช่วยเหลือนักศึกษาที่ประสบอุทกภัย
------------------------------------

ตามที่ได้เกิดอุทกภัยขึ้นในหลายจังหวัดของประเทศอย่างกว้างขวาง     จนก่อให้เกิดความเดือดร้อนเสียหายแก่ประชาชนเป็นอย่างมาก   เพื่อบรรเทาความเดือดร้อนแก่นักศึกษาและผู้ปกครองในพื้นที่ประสบอุทกภัย  มหาวิทยาลัยธรรมศาสตร์ จึงเห็นสมควรให้ความช่วยเหลือนักศึกษาที่ได้รับผลกระทบจากอุทกภัยในครั้งนี้  โดยนักศึกษาสามารถแสดงความจำนงยื่นใบสมัครพร้อมแนบหลักฐาน  เพื่อขอรับทุนช่วยเหลือจากมหาวิทยาลัยตามรายละเอียดต่อไปนี้
หลักเกณฑ์การพิจารณ์ให้ความช่วยเหลือ

ในการพิจารณาจะให้คณะ/สถาบัน  ที่นักศึกษาสังกัดอยู่เป็นผู้พิจารณาการให้ทุน  โดยใช้หลักเกณฑ์คุณสมบัติดังนี้
1. ที่พักอาศัยของครอบครัวหรือของนักศึกษาได้รับความเสียหาย  หรือ
2. ผู้ปกครองได้รับผลกระทบจากอุทกภัยจนถึงขนาดไม่อาจส่งเสียนักศึกษาให้เรียนตามปกติได้ต่อไป 
คุณสมบัติของผู้สมัคร

เป็นนักศึกษาที่ศึกษาอยู่ในระดับปริญญาตรี  มหาวิทยาลัยธรรมศาสตร์  ที่มีภูมิลำเนาอยู่ในพื้นที่ประสบอุทกภัย
การขอรับใบสมัคร

นักศึกษาสามารถดาวน์โหลดใบสมัครได้ที่  http://www.sa.tu.ac.th   หรือติดต่อฝ่ายการนักศึกษาของคณะ/สถาบัน
การยื่นใบสมัคร

 ยื่นใบสมัครพร้อมหลักฐานประกอบการพิจารณาได้ตั้งแต่บัดนี้เป็นต้นไป  จนถึงวันที่  ๒๔  มกราคม  ๒๕๕๕  ที่ฝ่ายการนักศึกษาของคณะ/สถาบัน  หรือ ที่หมวดบริการและสวัสดิการนักศึกษา  งานบริการการศึกษา-
และกิจการนักศึกษา  มธ. ศูนย์ลำปาง
                                                                                                                                                                   ............./๒
-๒-
หลักฐานแนบประกอบใบสมัคร

๑.  ใบสมัครขอความช่วยเหลือที่ฝ่ายการนักศึกษาของคณะ/สถาบัน  พร้อมลายเซ็นผู้ปกครองรับรอง  จำนวน  ๑  ชุด

๒.  สำเนาบัตรประจำตัวประชาชน หรือ สำเนาบัตรประจำตัวนักศึกษา  จำนวน ๑  ฉบับ

๓.  สำเนาสมุดบัญชีเงินฝากออมทรัพย์ ธนาคาร กรุงไทย จำกัด (มหาชน)   จำนวน  ๑ ฉบับ

๔.  หลักฐานประกอบ  เช่น  หนังสือรับรองจากจังหวัด  หรือ อำเภอในเขตพื้นที่ประสบอุทกภัย หรือ  ภาพถ่ายแสดงความเสียหายของบ้าน/ทรัพย์สิน (ถ้ามี)
หมายเหตุ   กรณีมีเหตุสุดวิสัย  นักศึกษาสามารถยื่นเอกสารบางรายการเพิ่มเติมภายหลังได้

จึงประกาศมาเพื่อทราบโดยทั่วกัน




ประกาศ      ณ      วันที่     ๗         ธันวาคม    พ.ศ.   ๒๕๕๔

                                                                                (ผู้ช่วยศาสตราจารย์ ดร.ปริญญา    เทวานฤมิตรกุล)
                                                                                   รองอธิการบดีฝ่ายการนักศึกษา






   ปฏิบัติราชการแทนอธิการบดี









